# …………..napirend

# Előterjesztve:

# Költségvetési, Pénzügyi és Vagyonnyilatkozatokat Ellenőrző Bizottsághoz,Közoktatási, Közművelődési, Sport és Informatikai Bizottsághoz

 **E L Ő T E R J E S Z T É S**

**a Képviselő-testület 2016. február 25-i ülésére**

**Tárgy:**  Javaslat a II. Kerületi Sport és Szabadidősport Nonprofit Korlátolt Felelősségű Társaság 2016. II., III. és IV. negyedéves Üzleti Tervének elfogadására, valamint a Társasággal kötendő Feladatellátási Szerződés megkötésére.

Készítette:……………………………………. Szentirmai-Zöld Máté, polgármesteri referens

Egyeztetve: …………………………………… Dankó Virág, alpolgármester

 ……………………………………… Szigetiné Bangó Ildikó, irodavezető

 ……………………………………….dr. Lipovits Dóra, vezető jogtanácsos

Látta: …………………….……………………dr. Szalai Tibor, jegyző

A napirend tárgyalása zárt ülést nem igényel.

**Tisztelt Képviselő-testület!**

A Budapest Főváros II. Kerületi Önkormányzat 100%-os tulajdonában álló II. Kerületi Sport és Szabadidősport Nonprofit Korlátolt Felelősségű Társaság (a továbbiakban: Társaság) működésének fókuszában a kerületi sportélet szervezése, a sportcélú fejlesztések végrehajtása, a sportcélú pályázatokon való részvétel áll. A Társaság első üzleti évét alapvetően a megalakulással kapcsolatos teendők, az elinduláshoz és a működéshez szükséges adminisztratív kötelezettségek teljesítése, és a stratégiai célkitűzések megvalósításához szükséges tárgyi és személyi feltételek megteremtése, biztosítása határozta meg.

A Társaság uszoda létrehozására irányuló sportfejlesztési programját a Magyar Vízilabda Szövetség (a továbbiakban: MVLSZ) 2015 végén jóváhagyta. Az uszoda projekt teljes költsége kb. bruttó 4 milliárd forint. A bekerülési összeg 70%-a (kb. 2,8 millárd forint) gyűjthető össze céges társasági adó (a továbbiakban: TAO) felajánlásból. Az MVLSZ jóváhagyó határozatát követően, a máriaremetei uszoda projekthez átirányított, a Társaság részére eddig felajánlott TAO forrás mértéke megközelíti a 2 milliárd forintot (1,84 Mrd). Az uszoda beruházás megvalósítása érdekében továbbra is számítunk a céges TAO felajánlásokra, hiszen a jóváhagyott pályázati program szerint még kb. 900 millió forintnyi (922M) céges TAO felajánlás átirányítására, fogadására van a Társaságnak lehetősége. A TAO forrás az uszoda kivitelezése során kerül majd felhasználásra. A beruházás keretében megépülő uszoda a Társaság tulajdonát fogja képezni. Az önkormányzati önerő mértéke 30% (kb. 1,2 millárd forint). Az önerő biztosításához járul hozzá – a 2016. február 4-i sajtótájékoztatón bejelentett – 300 millió Ft-os címzett központi támogatás. A 30%-os önerő – támogatás formájában, együttműködési megállapodás keretében – a TAO pályázatot lebonyolító, az uszodát építtető és a jövőben üzemeltető Társaság részére átadásra kerül majd.

Amint az Önkormányzat a birtokában lévő, az uszoda építésére vonatkozó tanulmánytervet és a jogerős építési engedélyt a Társaság rendelkezésére bocsátja, a Társaság megkezdi az uszoda építkezés megkezdéséhez szükséges közbeszerzési eljárások lefolytatását. A kiviteli tervvel, a műszaki ellenőrrel és a tervellenőrrel kapcsolatos beszerzések, közbeszerzések lebonyolítását követőn kerülhet sor a kivitelező – szintén közbeszerzés útján történő – kiválasztására.

A Társaság 2016. január 1-jétől – sportszakmai feladatainak bővítésével – a kerületi sportlétesítmények, elsősorban a Kolozsvári Tamás Utcai Sporttelep és a Pokorny József Sport- és Szabadidőközpont sportlétesítményeinek üzemeltetését is ellátja. Tevékenysége később – az uszoda beruházás megvalósulását követően – az új létesítmény működtetésére is kiterjed majd.

A Társaság 2016. első három hónapjára tervezett – a Képviselő-testület által 2015. november 26-án jóváhagyott – üzleti- és feladattervét alapvetően a két nagyobb sportlétesítmény üzemeltetésével kapcsolatos teendők, az üzemeltetés elindulásához, a létesítmények működtetéséhez szükséges feladatok teljesítéséhez, és a további stratégiai célkitűzések megvalósításához szükséges tárgyi és személyi feltételek megteremtése és biztosítása határozta meg. Az év első három hónapja során szerzett tapasztalatok fényében készítette el a Társaság az év hátralévő részére szóló üzleti tervét.

A Társaság az uszoda projekt előkészítését, a beszerzések és közbeszerzések lefolytatását, a Kolozsvári Sporttelep és a Pokorny Sportközpont sportlétesítményeinek üzemeltetését, illetve az ezekkel kapcsolatos feladatok ellátását, a diák és szabadidősporthoz kötött feladatokat jelen előterjesztés tárgyát képező Feladatellátási Szerződésben rögzített feladatterv szerint tervezi ellátni, és ehhez további támogatási összegre van szüksége, amelyet a 2016. évi Üzleti Terv rögzít.

A Társaság Felügyelő Bizottsága 2016. február 22-i ülésén tárgyalja a 2016. áprilistól – decemberig terjedő időszakra vonatkozó Üzleti Tervet és véleményét a Képviselő-testületi ülésen ismerteti.

Jelen előterjesztésünkben javaslatot teszünk az Üzleti Terv (1. határozati javaslat melléklete) elfogadására, az erre alapozott, a Társaság 2016. április 1. és december 31. közötti időszakra kiterjedő tevékenységeit meghatározó Feladatellátási Szerződés (2. határozati javaslat melléklete) megkötésére, és a szerződésben rögzített tevékenységek ellátásához szükséges anyagi támogatás biztosítására.

Kérem a Tisztelt Képviselő-testületet a határozati javaslatok elfogadására!

**H a t á r o z a t i j a v a s l a t ok**

1. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) – jelen határozat mellékletét képező – 2016. II., III. és IV. negyedéves Üzleti Tervét elfogadja.

A Képviselő-testület felkéri a Polgármestert az ügyvezető értesítésére.

**Határidő**: azonnal

**Felelős**: polgármester

**(***A határozati javaslat elfogadásához egyszerű többségű szavazati arány szükséges.)*

1. A Képviselő-testület úgy dönt, hogy megköti a II. Kerületi Sport és Szabadidősport Nonprofit Korlátolt Felelősségű Társasággal (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) a – jelen határozat mellékletét képező – Feladatellátási Szerződést.

A Képviselő-testület Felkéri a Polgármestert a Feladatellátási Szerződés aláírására.

**Határidő:** 2016. március 01.

**Felelős:** polgármester

**(***A határozati javaslat elfogadásához egyszerű többségű szavazati arány szükséges.)*

1. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) részére általános működéséhez, valamint a Feladatellátási Szerződésben rögzített közfeladatok ellátásához az elfogadott üzleti terv alapján:
* az Önkormányzat 2016. évi költségvetéséről szóló rendeletének 9. számú tábla II/c/2. pontjában rögzített „II. kerületi Sport és Szabadidősport Nonprofit Kft. műk. tám.” jogcím előirányzata terhére **95 989 eFt** működési célú,
* az Önkormányzat 2016. évi költségvetéséről szóló rendeletének 11. számú tábla II/e/1. pontjában rögzített „II. kerületi Sport és Szabadidősport Nonprofit Kft. felh. tám.” jogcím előirányzata terhére **104 520 eFt** felhalmozási célú,
* az Önkormányzat 2016. évi költségvetéséről szóló rendeletének 16. számú tábla II/b/5. pontjában rögzített „Fejlesztések” jogcím előirányzata terhére további **2 000 eFt** felhalmozási célú

 támogatást biztosít.

A Képviselő-testület Felkéri a Polgármestert a Pénzeszköz-átadási Megállapodás aláírására.

**Határidő:** megállapodás aláírása: 2016. március 18.

előirányzat módosítása: 2016. március 31.

**Felelős:**polgármester

**(***A határozati javaslat elfogadásához minősített többségű szavazat szükséges.)*

1. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) részére a Máriaremetei Uszoda projekt megvalósításához, a Feladatellátási Szerződésben ezzel kapcsolatban rögzített közfeladatok ellátásához az elfogadott üzleti terv alapján:
* az Önkormányzat 2016. évi költségvetéséről szóló rendeletének 16. számú tábla II/b/11. pontjában rögzített „Integrált Településfejlesztési Stratégia III. akcióterülete-Uszoda” jogcím előirányzata terhére **18 667 eFt** működési célú,
* az Önkormányzat 2016. évi költségvetéséről szóló rendeletének 16. számú tábla II/b/11. pontjában rögzített „Integrált Településfejlesztési Stratégia III. akcióterülete-Uszoda” jogcím előirányzata terhére **138 684 eFt** felhalmozási célú

támogatást biztosít.

A Képviselő-testület Felkéri a Polgármestert a Pénzeszköz-átadási Megállapodás aláírására.

**Határidő:** megállapodás aláírása: 2016. március 18.

előirányzat módosítása: 2016. március 31.

**Felelős:**polgármester

**(***A határozati javaslat elfogadásához minősített többségű szavazat szükséges.)*

B u d a p e s t, 2016. február 17.

 **Dr. Láng Zsolt**

 **polgármester**

*1. sz. határozati javaslat melléklete*

**II. KERÜLETI SPORT ÉS SZABADIDŐSPORT**

**NONPROFIT KORLÁTOLT FELELŐSSÉGŰ TÁRSASÁG**

**2016. 04.01. – 2016. 12.31.**

**ÜZLETI TERV**

1. **Helyzetelemzés**

Budapest Főváros II. Kerületi Önkormányzat Képviselő-testülete 2015. február 1. napjával megalapította a II. Kerületi Sport és Szabadidősport Nonprofit Korlátolt Felelősségű Társaságot és elfogadta annak Alapító Okiratát.

Társaságunk 2015. április 1-jétől kezdődően határozatlan időre kötött feladat ellátási szerződést az Önkormányzattal. Az Önkormányzat minden évben költségvetési rendeletében külön költségvetési soron határozza meg, hogy a feladatok ellátásáért – a benyújtott és elfogadott üzleti terv alapján – milyen mértékű támogatást biztosít. A támogatási összeg átadása tárgyévenként külön megkötendő pénzeszköz-átadási megállapodás keretében történik. 2016. évben a II. Kerületi Sport és Szabadidősport Nonprofit Kft. működésének valamint a feladat ellátási szerződésben rögzített tevékenységek ellátásának folytatásához a biztosított támogatási összegen túl az elkészített feladatterv alapján további támogatási összegre van szüksége.

Társaságunk üzleti tervét alapvetően a két sportlétesítmény üzemeltetésével kapcsolatos teendők, az üzemeltetés elinduláshoz, a létesítmények működtetéséhez szükséges feladatok teljesítéséhez, és a stratégiai célkitűzéseink megvalósításához szükséges tárgyi és személyi feltételek megteremtését és biztosítását határozta meg. Társaságunk működése még mindig az önkormányzat anyagi erőforrásaira van utalva, de 2016-tól a létesítmények üzemeltetése bevételi forrást is biztosít.

A Társaság uszoda létrehozására irányuló sportfejlesztési programját a Magyar Vízilabda Szövetség (a továbbiakban: MVLSZ) 2015 végén jóváhagyta. Az uszoda projekt teljes költsége kb. bruttó 4 milliárd forint. A bekerülési összeg 70%-a (kb. 2,8 millárd forint) gyűjthető össze céges társasági adó (a továbbiakban: TAO) felajánlásból. Az MVLSZ jóváhagyó határozatát követően, a máriaremetei uszoda projekthez átirányított, a Társaság részére eddig felajánlott TAO forrás mértéke megközelíti a 2 milliárd forintot (1,84 Mrd). Az uszoda beruházás megvalósítása érdekében továbbra is számítunk a céges TAO felajánlásokra, hiszen a jóváhagyott pályázati program szerint még kb. 900 millió forintnyi (922M) céges TAO felajánlás átirányítására, fogadására van a Társaságnak lehetősége. A TAO forrás az uszoda kivitelezése során kerül majd felhasználásra. Az önkormányzati önerő mértéke 30% (kb. 1,2 millárd forint). A TAO forrás felhasználása a 2016. évben megkezdődhet az uszodával kapcsolatos tervezési szolgáltatás vonatkozásában, a TAO pályázatban jóváhagyott mértékben.

Az infrastrukturális fejlesztések, az uszoda beruházás megvalósítása továbbra is alapvető feltétele annak, hogy Társaságunk további külső erőforrásokat tudjon bevonni működéséhez. Ez pályázati lehetőségeket (pl. működési célú TAO pályázat), bérleti díjakat, reklámbevételeket, tagdíjakat, szponzorációt, egyéb felajánlásokat, adományokat, bevételeket jelenthet a jövőben Társaságunk számára.

1. **Stratégiai célkitűzések**

**2.1. Vízilabda utánpótlás bázis – Uszoda beruházás**

A II. Kerületi Sport és Szabadidősport klub a magyar vízilabdasport utánpótlás nevelési rendszerben meghatározó szerepet kíván betölteni. Mindenekelőtt a napi rendszeres és következetes munka fontosságát tartjuk kulcsfontosságúnak, melyben kizárólagosan a fiatalokkal foglalkozó szakemberek teljesítménye, eltökéltsége, hivatásszeretete és nem utolsó sorban szakértelme lehet a döntő. Céljaink elérését elsődlegesen a klubban folyó nevelőmunkától, a kiemelkedő minőségű és mennyiségű edzésektől, az átgondolt versenyeztetéstől várja.

Programunk irányt mutat, meghatározza a klub szerepét a társadalomban, a sporttevékenység lehetőségének megteremtése mellett feladatokat ad minden területen, mely közösségünk munkáját érinti, amellyel folyamatosan és időszakonként találkozunk, amelyért felelősséggel tartozunk. Programunk a személyi stabilitásra, így az értékek megőrzésére épít elsősorban. Tudomásul kell vennünk, hogy bár sikerek övezik a magyar vízilabdasportot, de vannak olyan jelek, melyek sürgőssé teszik sportágunk feltételrendszerének mielőbbi javítását.

A szakmai fejlesztés kulcsa a jövőnek. A jövő kulcsa pedig az utánpótlásban rejlik. A klub irányelvei elsődlegesen az oktatási intézményekkel való együttműködési megállapodások kialakítása, megkötése, folyamatos végrehajtása. El fogjuk indítani a II. kerületben is a „háztól-házig vízilabda” programot.

A vízilabdának szerves részét képezi az úszásoktatás, hiszen az utánpótlás nevelés korai fázisában meghatározóak azok az előkészítő csoportok, amelyek legfőbb célkitűzése, hogy a vízben maximális biztonságérzettel és magabiztossággal tudjanak úszni a gyerekek.

A versenyeztetési rendszerünket a Magyar Vízilabda Szövetség országos utánpótlás bajnokságainak kiírásához igazodva alakítjuk ki. Nagyon fontos az irányelvek megfogalmazásában a verseny rendszer részleletes tervezése, ahogy bővül a klubban sportoló gyerekek száma, úgy tudjuk bővíteni a csapataink számát a versenyrendszerben korosztályoktól függően.

**2.1.1 Vízilabda utánpótlás – Költségek (bruttó)**

|  |  |  |  |  |
| --- | --- | --- | --- | --- |
| Vízilabda utánpótlás költségtervezet 2016. |   |   |   | összesen |
| Pályabérlet  | ápr-dec | heti 5 x 2 óra  | heti - 300.000.- Ft  | 11.700.000.-Ft |
| Nevezési díj  | Budapest gyerek bajnokság |   |   | 100.000.- Ft |
| Versenyeztetési díjak MVLSZ  | Bírói közreműködői díjak  | bajnokság 1/2 év  |   | 225.000.- Ft  |
| Utazási költségek |   | bajnokság 1/2 év  |   | 150.000.- Ft |
| Felszerelés |   |  |  | 1.200.000.- Ft |
| Edzői bérköltség | április - december  | 1 edző  | havi 490.000.- Ft | 5.292.000.- Ft |
| összesen:  | április - december  |   |   | 18.667.000-Ft  |

**2.2. Önkormányzati sportfeladatok, kerületi diáksport**

Az önkormányzat sporttal kapcsolatos feladatait meghatározza:

- Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja a helyben biztosítható közfeladatok körében ellátandó helyi önkormányzati feladatok közé sorolja a sport ügyeket.

- A köznevelésről szóló törvény 52-53. §-a előírja a kötelezően ellátandó intézményi feladatok között az iskolai sportkör kötelezőségét és a mindennapos testedzés biztosítását.

- A sportról szóló 2004. évi I. törvény 55. §-a a sport hosszú távú fejlesztési koncepciójára való figyelemmel határozza meg a helyi önkormányzatok feladatait: a helyi sportfejlesztési koncepció alkotását és annak megvalósításáról történő gondoskodást.

Mindezeknek megfelelően az Önkormányzat: meghatározza a helyi sportfejlesztési koncepciót, és gondoskodik annak megvalósításáról; együttműködik a helyi sportszervezetekkel, sportszövetségekkel; fenntartja és működteti a tulajdonát képező sportlétesítményeket; megteremti az önkormányzati iskolai testnevelés és sporttevékenység gyakorlásának feltételeit.

Az önkormányzati sportfeladatok címszavakban: Iskolai és diáksport, szabadidősport, kerületi lakossági szabadidősport támogatása, sportegyesületek támogatása, rendezvények támogatása, utánpótlás nevelés, sportegyesületek iskolák közötti együttműködések támogatása, kedvezményes létesítményhasználat, sporttáborok, edzőtáborok támogatása, versenysport támogatása; a kerületben népszerű és eredményes sportágak, a kerület élsportját reprezentáló klubok támogatása, média megjelenés (Budai Polgár, önkormányzati honlap) lehetőségének biztosítása.

Társaságunk a 2016. 04.01-2016.12.31. között:

* szervezi a diákolimpiai versenyrendszert,
* megrendezi a kerületi óvodások részére az Óvodás sportvetélkedőt,
* az Ovis Olimpiát
* a kerületi szabadidősport eseményeket figyelemmel kíséri,
* Együttműködik a Budapesti, és Országos Diáksport Szövetséggel, illetve a Fővárosi Sport Ügyosztállyal
* különös figyelemmel kíséri, a lakosság szabadidősport feltételrendszerének folyamatos fejlesztésének lehetőségét.

Továbbá üzemeltetési feladatokat ellátja az alábbi létesítményekben:

* Kolozsvári Tamás Utcai Sporttelep
* Pokorny József Sport- és Szabadidőközpont
* Móricz Zsigmond Gimnázium udvarán lévő teniszpálya
* Nagyrét Utcai sportpálya
	+ 1. **Önkormányzati sportfeladatok, kerületi diáksport, iskolai sport feladatok és azok tervezett költségei (bruttó)**

A II. kerületi diákolimpia versenyrendszer keretében tervezett programok (1 sz. melléklet)

II. Kerületi Tavaszi Labdarúgó Diákolimpia

Tervezett időpont: 2016. április

Tervezett helyszín: Kolozsvári Tamás Utcai Sportcentrum

Tervezett költség: 177 000 Ft

II. kerületi Atlétika Diákolimpia

Tervezett időpont: 2016. április

Tervezett helyszín: Vasas Pasarét Sportcentrum (Pasaréti út 11-13, 1026),

Tervezett költség: 199 000 Ft

II. Kerületi Falmászó Diákolimpia

Tervezett időpont: 2016. szeptember-október

Tervezett helyszín: Klebelsberg Kuno Ált. Iskola és Gimn.

Tervezett költség: 120 000 Ft

II. kerületi Tavaszi Sakkverseny

Tervezett időpont: 2016. május

Tervezett helyszín: Ökumenikus Általános Iskola (1028 Községház u. 10.)

Tervezett költség: 122 000 Ft

II. Kerületi Labdarúgó Diákolimpia

Tervezett időpont: 2016. szeptember, október

Tervezett helyszín: Kolozsvári Tamás Utcai Sportcentrum (Budapest 1023. Kolozsvári Tamás utca 11.)

Tervezett költség: 200 000 Ft

II. kerületi Mezei Futóverseny Diákolimpia

Tervezett időpont: 2016. október

Tervezett helyszín: Hűvösvölgyi Nagyrét

Tervezett költség: 312 000 Ft

II. kerületi Asztalitenisz Diákolimpia

Tervezett időpont: 2016. október

Tervezett helyszín: Ormai László Asztalitenisz csarnok

Tervezett költség: 144 000 Ft

II. kerületi Röplabda Diákolimpia

Tervezett időpont: 2016. november – 2017. március

Tervezett helyszín: kerületi iskolák tornatermei

Tervezett költség: 110 000 Ft

II. kerületi Kosárlabda Diákolimpia

Tervezett időpont: 2016. november – 2017. március

Tervezett helyszín: kerületi iskolák tornatermei

Fillér Utcai Általános Iskola (1022 Fillér u. 70-76.)

Tervezett költség: 60 000 Ft

II. Kerületi Óvodás Olimpia

Tervezett időpont: 2016. november

Tervezett helyszín: Csik Ferenc Általános Iskola és Gimnázium

Tervezett költség: 45 000 Ft

II. Kerületi „zárt” sakk Diákolimpia

Tervezett időpont: 2016. november

Tervezett helyszín: Fillér Utcai Általános Iskola (1022 Fillér u. 70-76.)

Tervezett költség: 128 000 Ft

II. kerületi Játékos Sportverseny Diákolimpia

Tervezett időpont: 2016. december

Tervezett helyszín: Újlaki Általános Iskola

Tervezett költség: 41 000 Ft

II. kerületi Sakk Mikulás Kupa

Tervezett időpont: 2016. december

Tervezett helyszín: Klebelsberg Kunó Általános Iskola és Gimnázium

Tervezett költség: 130 000 Ft

II. Kerületi Kosárlabda Mikulás Kupa

Tervezett időpont: 2016. december

Tervezett helyszín: Fillér Utcai Általános Iskola (1022 Fillér u. 70-76.)

Tervezett költség: 40 000 Ft

II. Kerületi „nyílt” Sakk Diákolimpia

Tervezett időpont: 2016. december- 2017. január

Tervezett helyszín: Fillér Utcai Általános Iskola (1022 Fillér u. 70-76.), vagy Újlaki Általános Iskola

Tervezett költség: 172 000 Ft

**Összesen: bruttó 2.000.000 Ft**

**2.2. A sportlétesítmények üzemeltetése**

Az üzleti terv célkitűzése, a Sportlétesítmények gazdaságos működésének biztosítása, a bevételek növelése, a fejlesztések, beruházások végrehajtása, karbantartási munkálatok ellátása, melyek végrehajtásával növelhető a sporttelep komfortfokozata, minősége, valamint állapotromlásuk megállítható, és pótolhatóak az évek során elmaradt felújítások.

**2.2.1 Kolozsvári Tamás Utcai Sporttelep (**2. számú melléklet)

1023 Budapest, II. ker. Kolozsvári Tamás u. 11.

A sporttelep kihasználtsága jelenleg is jó szinten van, ennek értelmében a bevételek és költségek tekintetében már most is pozitív egyenleggel tervezett.

A sporttelep fenntartási és rezsiköltségei a tervezett időszakban összesen **- bruttó 16.162.471** Ft

A labdarugó és teniszpályák bérleti díjából származó bevételek - **bruttó 36.359.758 Ft**

A létesítmény felújításra szorul, amit részben MLSZ forrásból tervezünk megtenni.

A fejlesztések elmaradása esetén bérlői elpártolás veszélyével néznénk szembe, a fejlesztések nyomán azonban a kihasználtság további növelését célozhatjuk meg.

A beruházások tervezett összege: **bruttó 42.100.000 Ft**

**2.2.2 Pokorny József Sport- és Szabadidőközpont** (3. számú melléklet)

1028 Bp., Szabadság utca 51- 57.

A magasabb kapacitással rendelkező Pokorny József szabadidőközpont jelenleg viszonylag alacsony kihasználtsággal működik. Célunk a kihasználtság fokozatos növelése, hosszabb távon a pozitív szaldó elérése.

A sporttelep fenntartási és rezsiköltségei a tervezett időszakban összesen - **bruttó 28.640.391** Ft

Az időszakban tervezett bevételek **bruttó 13.962.495 Ft**

A beruházások tervezett összege: **bruttó** **55.170.000 Ft**

**2.2.3. Móricz Zsigmond Gimnázium udvarán lévő teniszpálya**

Helyszín: Budapest, Törökvész út 48-54, 1025

A kültéri fedetlen, salakos teniszpálya a Móricz Zsigmond Gimnázium udvarán található. A salak letaposott, feltöltést igényel, vonalazás nincs, a háló állapota megfelelő, kerítés a pálya körül szintén megfelelő.

Célunk, hogy a befolyó bevételek fedezzék a pálya fenntartásának költségeit

Üzemeltetési költségek összesen: **bruttó 591.000 Ft**

A Pálya tervezett bevétele**: bruttó 591.000 Ft**

**2.2.4 Nagyrét Utcai sportpálya**

A 1029 Budapest, Nagyrét u. 4. szám alatti sportpálya üzemeltetése a II. Kerületi Sport és Szabadidősport Nonprofit Kft. feladata.

Évente legalább egy egyszeri karbantartással (kihelyezett táblák pótlása, rongálások javítása, eszközök pótlása, a terület rendezése, takarítása) számolhatunk, ennek költsége**: bruttó 50.000 Ft**

Továbbá beruházási költségként jelentkezik, egy labdafogó háló kihelyezése, mely kivitelezés tervezett költsége **bruttó 2.000.000 Ft**

**3. Humánerőforrás** (4. sz. melléklet)

A feladatok bővülése és a sportpályák kihasználtságának várható növekedése a humán erőforrás folyamatos fejlesztését teszi szükségessé. 2016-ban a Sport Kft. humán állománya a tervek szerint 21 főből fog állni. A havi bruttó bérek, a béren kívüli juttatásokkal együtt a 2016.04-12 közötti időszakra

**Összesen**  **bruttó** **83.241.198** **Ft**

**4. Működésével kapcsolatos kiadások** (5. számú melléklet)

A Sport Kft feladatellátásával kapcsolatosan a következő költségeket tartalmazza:

* Banki szolgáltatások
* Jogi szolgáltatás
* Informatikai költségek, rendszerek, telekommunikációs szolgáltatások
* Arculat kialakítás Grafikai tervezés, web oldal kialakítás
* irodaszerek, takarítószerek
* Központi, Keleti Károly utcai iroda rezsi költségei
* Bérszámfejtés, könyvelés, könyvvizsgálás, vagyonbiztosítás,
* Tűzvédelemi, üzemorvosi szolgáltatás
* Szemétszállítás, takarítás

 **Összesen: bruttó 16.217.142 Ft**

**5. Az uszoda beruházással kapcsolatos közbeszerzések költsége** (6. sz. melléklet)

A Budapest II. kerület Máriaremetei út, Áchim András utca, Szabadság utca és Kadarka utca által határolt területre tervezett uszoda megvalósításához szükséges közbeszerzések és az igénybe vett szakértői költségek az alábbiak szerint alakulnak:

2016-ban 4 közbeszerzés kerül kiírásra

1) tervezési szolgáltatás (az engedélyezési tervdokumentáció módosítása, kiviteli tervdokumentáció elkészítése és tervezői művezetéssel kapcsolatos feladatok)

várható becsült értéke 105 M Ft +ÁFA

TAO-ból finanszírozott 24,5 M Ft +ÁFA

szakértő megbízási díja 700 E Ft +ÁFA

szükséges finanszírozás 81,2 M Ft+ÁFA

2) tervezéshez kapcsolódó tervellenőri szolgáltatás

 várható becsült értéke 8 M Ft +ÁFA

 szakértő megbízási díja 450E Ft +ÁFA

szükséges finanszírozás 8,45 M Ft+ÁFA

3) műszaki ellenőri szolgáltatás

 várható becsült értéke 17 M Ft +ÁFA

 szakértő megbízási díja 450 E Ft + ÁFA

szükséges finanszírozás 17,45 M Ft+ÁFA

4) kivitelezés

 várható becsült értéke : 2016-ban 0 Ft

 szakértő megbízási díja 2,1 M Ft +ÁFA

szükséges finanszírozás 2,1 M Ft+ÁFA

**Összesen: bruttó 138.684.000 Ft**

**6.** **A 2016. év április 1. - december 31. közötti időszakra a tervezhető módon jelentkező bruttó költségek** **összefoglalása (közbeszerzés költségein kívül)**

* Vízilabda utánpótlás nevelés: **18.667.000,- Ft**
* Humánerőforrás: **83.241.198,- Ft**
* Kerületi diáksport: **2.000.000,- Ft**
* Általános működési kiadások: **16.217.142 Ft**
* Létesítmény üzemeltetéssel összefüggő kiadások összesen: **45.443.862,- Ft**
	+ Kolozsvári Tamás Utcai Sporttelep: 16.162.471 Ft
	+ Pokorny József Sport- és Szabadidőközpont: 28.640.391 Ft
	+ Móricz Teniszpálya: 591.000 Ft
	+ Nagyrét Utcai sportpálya: 50.000 Ft

**Összesen: bruttó 165.569.202 Ft**

**7. Beruházási kiadások összefoglalása** (7. sz. melléklet)

Kolozsvári Tamás Utcai Sporttelep **42.100.000 Ft**

Pokorny József Sport és Szabadidőközpont **55.170.000 Ft**

Nagyrét utcai Sportpálya **2.000.000 Ft**

Egyéb sportlétesítményhez nem köthető beszerzés, beruházás **7.250.000 Ft**

**Összesen: bruttó 106.520.000,- Ft**

**8. Tervezett bruttó bevételek:**

Kolozsvári Tamás Utcai Sporttelep: **36.359.758 Ft**

Pokorny József Sportközpont: **13.962.495 Ft**

Móricz Zsigmond Gimnázium, Teniszpálya **591.000 Ft**

**Összes bevétel: 50.913.253 Ft**

**9. 2016. 2- 4. negyedév várható finanszírozási igénye**

**Egyenleg: - 359.859.949 Ft**

Társaságunk működéséhez, az eddigi és új közfeladataink ellátásához szükséges tárgyi és személyi feltételek biztosításához, az uszodával kapcsolatos közbeszerzések lebonyolításához ilyen mértékű önkormányzati támogatásra van Társaságunknak szüksége. Ezek a kezdeti körülmények – stratégiai célkitűzéseink megvalósításával párhuzamosan – várhatóan változni fognak, és a terveink szerinti feladatellátás megvalósulásával növekvő bevételek mellett folyamatosan javuló mérleget eredményeznek.

Budapest, 2016. 02. 16.

………………………………….

**Becsey Péter**

ügyvezető igazgató

II. Kerületi Sport és Szabadidősport

Nonprofit Korlátolt Felelősségű Társaság

A II. kerületi diákolimpia versenyrendszer keretében tervezett programok (1 sz. melléklet)



Kolozsvári Tamás Utcai Sporttelep üzemeltetésére vonatkozó bevételek kiadások

(2. sz. melléklet)



Pokorny József Sport és Szabadidőközpont üzemeltetésére vonatkozó bevételek kiadások

(3. sz. melléklet)



1. számú melléklet – Bérjellegű költségek



**A Sport kft általános működésével kapcsolatos kiadások (5. sz. melléklet)**



Uszoda beruházással kapcsolatos közbeszerzések költsége (6. sz. melléklet)



Beruházási kiadások 7. sz. melléklet



*2. sz. határozati javaslat melléklete*

**FELADATELLÁTÁSI SZERZŐDÉS**

amely létrejött

egyrészről **Budapest Fővárosi II. Kerületi Önkormányzat**

 (1024 Budapest, Mechwart liget 1.)

 adószáma: 15735650-2-41

 statisztikai azonosítója: 15735650-8411-321-01

 képviselő: Dr. Láng Zsolt polgármester (továbbiakban: Önkormányzat)

másrészről **II. Kerületi Sport és Szabadidősport Nonprofit Korlátolt Felelősségű**

  **Társaság (**továbbiakban Társaság)

 (1024 Budapest, Mechwart liget 1.

 adószáma:25149724-2-41

 cégjegyzékszám: 01-09202717

 képviselő: Becsey Péter

a továbbiakban együttesen: **Felek** között az alulírott helyen és időben, az alábbi feltételek szerint

**Preambulum**

Budapest Főváros II. Kerületi Önkormányzat Képviselő-testülete a 2015. február 1. napjával megalapította a II. Kerületi Sport és Szabadidősport Nonprofit Korlátolt Felelősségű Társaságot és elfogadta az Alapító okiratát.

A Képviselő-testület a Magyarország helyi önkormányzatairól szóló törvény felhatalmazása alapján – az önkormányzati sportfeladatok ellátására határozatlan időre szóló Feladatellátási szerződést kötött 2015. április 1.-től (Testületi határozat száma: 63 /2015 (III. 26.), a II. Kerületi Sport és Szabadidősport Nonprofit Korlátolt Felelősségű Társaságot bízta meg a sportszakmai feladatok ellátásával. E szerint az önkormányzati sportfeladatok tekintetében Sport Kft. tevékenységét a 2015. évben a sportszakmai feladatokon belül elsősorban a diák- és szabadidősporthoz kötött feladatok, illetve a sportreferensifeladatok tették ki.

A sportszakmai feladatok között a legjelentősebb az iskolások számára rendezett diáksport versenyek és egyéb sportesemények szervezése és rendezése. Az éves szinten megrendezett 30 versenyen évente 3500- 4000 indulást regisztrálnak.

A sportreferensi tevékenység a kerületben működő egyesületekkel történő együttműködést, a Fővárosi és egyéb központi sportszervekkel történő kommunikációt jelenti.

A helyi önkormányzatokról szóló 2011. évi CLXXXIX. törvény a kerületi sport és szabadidősport támogatását, sport és ifjúsági ügyeket nevesíti, mint önkormányzati sportfeladatokat. A sportról szóló 2004. évi I. törvény 55. § (1)-(2) egyértelműen fogalmazza meg hogy az önkormányzatoknak „működtetni kell a tulajdonát képező sport-létesítményeket”

A II. Kerületi Sport és Szabadidősport Nonprofit Korlátolt Felelősségű Társaság 2016. első három hónapjára tervezett – a Képviselő-testület által 2015. november 26-án jóváhagyott – üzleti- és feladattervét alapvetően a Kolozsvári Tamás Utcai Sporttelep, illetve a Pokorny József Sport- és Szabadidőközpont üzemeltetésével kapcsolatos teendők, az üzemeltetés elindulásához, a létesítmények működtetéséhez szükséges feladatok teljesítéséhez, és a további stratégiai célkitűzések megvalósításához szükséges tárgyi és személyi feltételek megteremtése és biztosítása határozta meg. Az év első három hónapja során szerzett tapasztalatok fényében készítette el a Társaság az év hátralévő részére szóló üzleti tervét.

A Társaság az uszoda projekt előkészítését, a beszerzések és közbeszerzések lefolytatását, a Kolozsvári Sporttelep és a Pokorny Sportközpont sportlétesítményeinek üzemeltetését, illetve az ezekkel kapcsolatos feladatok ellátását, a diák és szabadidősporthoz kötött feladatokat jelen előterjesztés tárgyát képező Feladatellátási Szerződésben rögzített feladatterv szerint tervezi ellátni, és ehhez további támogatási összegre van szüksége, amelyet a 2016. évi Üzleti Terv rögzít.

1. **Az önkormányzat sporttal kapcsolatos feladatait meghatározza:**

- Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja a helyben biztosítható közfeladatok körében ellátandó helyi önkormányzati feladatok közé sorolja a sport ügyeket.

- A köznevelésről szóló törvény 52-53. §-a előírja a kötelezően ellátandó intézményi feladatok között az iskolai sportkör kötelezőségét és a mindennapos testedzés biztosítását.

- A sportról szóló 2004. évi I. törvény 55. §- a a sport hosszú távú fejlesztési koncepciójára való figyelemmel határozza meg a helyi önkormányzatok feladatait: a helyi sportfejlesztési koncepció alkotását és annak megvalósításáról történő gondoskodást.

*Ennek értelmében:*

1. *A települési önkormányzat – figyelemmel a sport hosszú távú fejlesztési koncepciójára - :*
2. *meghatározza a helyi sportfejlesztési koncepciót, és gondoskodik annak megvalósításáról,*
3. *az a) pontban foglalt célkitűzéseivel összhangban együttműködik a helyi sportszervezetekkel, sportszövetségekkel,*
4. *fenntartja és működteti a tulajdonát képező sportlétesítményeket,*
5. *megteremti az önkormányzati iskolai testnevelés és sporttevékenység gyakorlásának feltételeit.*
6. *A helyi önkormányzat az (1) bekezdésben foglaltakon kívül – a Költségvetési törvényben meghatározottak szerint – biztosítja az önkormányzati iskolai sportkörök működéséhez szükséges feltételeket.*

*(…)*

1. *Az e törvényben meghatározott feladatai alapján a tízezernél több lakosú helyi önkormányzatok rendeletben állapítják meg a helyi adottságoknak megfelelően a sporttal kapcsolatos részletes feladatokat és kötelezettségeket, valamint a költségvetésükből a sportra fordítandó összeget.*

**3. A** **II. Kerületi Sport és Szabadidősport Nonprofit Korlátolt Felelősségű** **Társaság**

 **feladatainak meghatározása az önkormányzati sportfeladatok ellátásában**

**Általános feladatok**

* Kiemelt figyelmet fordít a nevelési-oktatási intézményekben folyó testnevelési és sportmunka feltételrendszerének javítására, a testi és szellemi fejlődés összhangjának elősegítésére.
* Működteti, és folyamatosan fejleszti az óvodás korosztály életkori sajátosságainak megfelelő testnevelési feltételrendszert.
* Segíteni a mindennapos testedzés megvalósítását.
* Megszervezi a diákolimpiai versenyrendszert, az egész tanéven át tartó, rendezvénysorozatot.
* Rendszeres és folyamatos versenyezési lehetőség biztosítása mellett, szükséges a meglévő versenyrendszerbe, programokba minél több tanuló bevonása.
* Továbbá, különös figyelemmel kíséri, a lakosság szabadidősport feltételrendszerének folyamatos fejlesztésére, a fogyatékkal élők sportolási lehetőségeinek megteremtésére irányuló lehetőségeket.
* A programokat az iskolák fenntartói feladatait ellátó tankerülettel szorosan együttműködve szükséges tervezni, szervezni.

**Az iskolai testnevelés, óvodai testi nevelés fejlesztésének tekintetében**

* A testnevelés és a diáksport helyi feltételrendszerének megtartása, javítása.
* Különös tekintettel a két kiemelt diáksportesemény a Mezei futóverseny, és a Labdarúgó Diákolimpiák tekintetében.
* A programok helyszínének biztosítása, versenybírók megbízása, díjazás biztosítása.
* Eredmények megküldése az iskoláknak, fontosabb események, eredmények média megjelenésének biztosítása.
* Együttműködés a Budapesti, és Országos Diáksport Szövetséggel, illetve a Fővárosi Sport Ügyosztállyal.
* A mindennapos testedzés gyakorlati megvalósításának segítése, kihelyezett testnevelés órákkal a sportági lehetőségek bővítése, a szabadban végzett mozgásformák népszerűsítése.
* Háziversenyek, iskolák közötti bajnokságok szervezésének ösztönzése.
* A kiemelkedő tanulmányi és sport eredményt elért kerületi gyermekek díjazása (Élen a tanulásban, élen a sportban) az ünnepélyes átadó szervezése.
* A testnevelő tanárok kötelező időszakon túli tevékenységének ösztönzése, a munkaidőkeret teljesítésébe beszámítható tevékenységek egységes értelmezése, és végrehajtása.
* Az óvodások részére évente két alkalommal Óvodás sportvetélkedő rendezése.

**A szabadidősport fejlesztésének lehetőségei**

* A sport civil szféra megerősödésének elősegítése.
* Kerületi – központi – lakóhelyi sportegyesület megerősítése, támogatása.
* Lakóhelyi sportcsoportok, közösségek megalakulásának elősegítése.
* A kerületi szabadidősport események figyelemmel kísérése, a „Kerületi Kaptató”szervezési feladataiban együttműködés.
* A kerületi amatőr versenyek, bajnokságok szervezésének támogatása.
* Sportos mozgalmak beindítása (pl. kocogás, sportséta, túraversenyek).
* Időskorúak mozgáslehetőségeinek elősegítése, népszerűsítése, nyugdíjas klubok bevonása.
* Az egészséges életmód népszerűsítése, sportolási lehetőségek megismertetése.

**A kerületi sportlétesítményekkel összefüggésben ellátandó feladatok**

**A Kolozsvári Tamás Utcai Sportpálya üzemeltetésével összefüggő feladatok**

* A szabadidős sportolási lehetőség biztosítása elsősorban a helyi sport kluboknak, lakosságnak.
* Tanórai, illetve tanórán kívüli iskolai sport támogatása, testnevelés órára, diákolimpia versenyekre a helyszín biztosítása
* A létesítmény folyamatos karbantartása, fejlesztése
* A sporttelep nonprofit jelleggel, veszteség nélküli üzemeltetetése *(*beleértve az időközönkénti felújításokat)
* informatikai rendszer kiépítése

**A Pokorny József Sport és Szabadidőközpont üzemeltetésével összefüggő feladatok**

* A szabadidős sportolási lehetőség biztosítása elsősorban a helyi sport kluboknak, lakosságnak,
* Tanórai, illetve tanórán kívüli iskolai sport támogatása, testnevelés órára, diákolimpia versenyekre a helyszín biztosítása
* A létesítmény folyamatos karbantartása, fejlesztése
* A sporttelep minél előbb nonprofit jelleggel, veszteség nélküli üzemeltetetése *(*beleértve az időközönkénti felújításokat)

**A Móricz Zsigmond Gimnázium udvarán lévő teniszpálya üzemeltetésével összefüggő feladatok**

* A kerület lakosainak a szabadidő hasznos eltöltéséhez sportolási lehetőségek biztosítása
* A sporttelep nonprofit jelleggel, veszteség nélküli üzemeltetetése *(*beleértve az időközönkénti felújításokat)
* A sportpálya folyamatos karbantartása

**A Nagyrét utcai sportpálya üzemeltetésével összefüggő feladatok**

* A kerület lakosainak a szabadidő hasznos eltöltéséhez sportolási lehetőség biztosítása
* Tanórai iskolai sport támogatása, a helyszín biztosítása testnevelés órára
* A sportpark rendezett állapotának fenntartása

**A Máriaremetei uszoda beruházással kapcsolatos feladatok**

* A beruházás elindításához szükséges közbeszerzésekkel kapcsolatos konzultáció lefolytatása
* Közbeszerzések kiírása
* A beadott TAO pályázattal kapcsolatos konzultáció és adminisztrációs feladatok

**4. A feladatellátás finanszírozása**

Az Önkormányzat minden évben költségvetési rendeletében külön költségvetési soron határozza meg, hogy a feladatok ellátásáért - a benyújtott és elfogadott üzleti terv alapján - milyen mértékű támogatást biztosít. A támogatási összeg átadása tárgyévenként külön megkötendő pénzeszköz-átadási megállapodás keretében történik.

A Kolozsvári Tamás Utcai Sporttelep, illetve a Pokorny József Sport- és Szabadidőközpontsportlétesítmények üzemeltetésével kapcsolatos feladatok ellátására a Feladatellátási Szerződésben rögzített feladatterv alapján további támogatási összegre van szüksége a Társaságnak, amelyet a 2016. évi Üzleti Terv rögzít.

Az Önkormányzat a 2016. évben, jelen szerződés aláírását követően a Társaság működésének a korábbi Feladatellátási szerződésben rögzített tevékenységek ellátásához biztosított támogatási összegen túl, a benyújtott és elfogadott feladatterv (Üzleti Terv) alapján, 2016. áprilistól további támogatási összeget folyósít.

**5**. **A szerződés időtartama**

Felek jelen Szerződést 2016. április 1. napjától kezdődően 2016. december 31.-ig terjedő időszakra kötik.

1. **A szerződés megszűnése**
	1. A Szerződés megszűnik:
2. közös megegyezéssel történő megszüntetéssel,
3. a Társaság jogutód nélküli megszűnésével,
4. rendes felmondással 90 (kilencven) napos felmondási idővel,
5. a Szerződés azonnali hatályú felmondásával a jelen Szerződésben meghatározott esetekben.
	1. Az Önkormányzat a Szerződést azonnali hatállyal felmondhatja, ha

a) Társaság a jogszabályból vagy a Szerződésből eredő lényeges kötelezettségét felróható módon megszegi,

b) a Társaság csőd- vagy felszámolási eljárás, végelszámolás, önkormányzati adósságrendezési eljárás alá kerül,

c) a Társaság tevékenységét felfüggeszti vagy tevékenységét felfüggesztik,

d) a Társaság tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a alapján a bíróság jogerős ítéletében korlátozza,

e) a Társasság vezető tisztségviselője, tulajdonosa a Szerződés megkötését követően a Büntető Törvénykönyvről szóló 2013. C. törvényben meghatározott közélet tisztasága elleni vagy gazdasági bűncselekmény elkövetése miatt jogerős ítélet, illetve gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás hatálya alá kerül,

* 1. A Szerződés bármilyen okból történő megszűnése vagy megszüntetése esetén a Társaság köteles az Önkormányzattal vagy bármely általa megjelölt személlyel - a megszűnés időpontját megelőzően - együttműködni a feladatok átadás-átvétele és folyamatosságának lehetőség szerinti további biztosítása érdekében.
	2. Felek rögzítik, hogy a jelen szerződés megszűnésére vagy megszüntetésére irányuló bármely jognyilatkozat kizárólag írásban érvényes, és a másik fél általi tudomásszerzéssel válik hatályossá.
1. **Egyéb rendelkezések**
	1. Felek megállapodnak abban, hogy a 2015. április 1-jétől érvényes Feladatellátási Szerződést közös akarattal megszűntetik.
	2. Felek kötelezettséget vállalnak arra, hogy a Szerződés teljesítése érdekében kölcsönösen együttműködnek, folyamatosan és kölcsönösen tájékoztatják egymást minden, a jelen Szerződésben foglaltakra lehetséges kihatással bíró körülményről.
	3. Felek megállapodnak, hogy a Szerződést csak írásban, jelen Szerződéssel azonos formai szabályok szerint módosítják, a szóbeli vagy ráutaló magatartással történő szerződésmódosítás lehetőségét kifejezetten kizárják. Felek - a módosító megállapodáson túlmenően - a Szerződés hatályos rendelkezéseit minden módosítás alkalmával, a módosításokat is tartalmazó egységes szerkezetbe foglalják. Az egységes szerkezetbe foglalt Szerződés a módosító megállapodás elválaszthatatlan mellékletét képezi.
	4. A jelen Szerződés alkalmazásában minden értesítés, jognyilatkozat írásban teendő meg ajánlott-tértivevényes levél (amit kézbesítő –futárszolgálat, egyéb kézbesítő- igénybevétele esetén átvételi elismervény pótol) útján a Felek jelen Szerződésben írt címére. Az értesítés, nyilatkozat ajánlott-tértivevényes úton történt elküldés esetén abban az esetben is kézbesítettnek tekintendő a postára adástól számított ötödik napon, ha a tértivevény a címről (címváltozás bejelentése esetén a bejelentett új címről) „nem kereste”, „elköltözött”, „címzett ismeretlen” vagy „nem vette át” jelzéssel érkezik vissza. A kézbesítő igénybevételével kézbesített küldemény kézbesítettnek tekintendő, ha a címzett az átvételt megtagadta.
	5. Jelen Szerződés a Felek általi kölcsönös aláírással lép hatályba. Amennyiben a Szerződés aláírására nem egy időben és helyen kerül sor, a hatálybalépés időpontja az utolsó aláírás napja.
	6. Felek megállapodnak abban, hogy a Szerződés bármely pontjának érvénytelensége nem hat ki a Szerződés egészére, az nem érinti a Szerződés egyéb rendelkezéseinek érvényességét, kivéve, ha a Felek az érintett rendelkezések nélkül a Szerződést nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.
	7. A Felek megállapodnak abban, hogy a jelen Szerződésben szabályozott jogviszony keretében felmerülő vitáikat elsősorban békés úton próbálják meg rendezni. Ennek eredménytelensége esetén bármelyik Fél a hatáskörrel és illetékességgel rendelkező magyar bírósághoz fordulhat jogorvoslatért.
	8. A Szerződéssel kapcsolatban felmerülő költségeket és kiadásokat - a Szerződés eltérő rendelkezése hiányában - az a Fél viseli, akinek az érdekkörében a költség vagy kiadás felmerült.
	9. A Szerződésben nem szabályozott kérdésekben a Szerződésben megnevezett jogszabályokon túl a Polgári Törvénykönyvről szóló 2013. évi V. törvény, a számvitelről szóló 2000. évi C. törvény, és egyéb vonatkozó jogszabályok mindenkor hatályos rendelkezéseit kell alkalmazni.
	10. Abban az esetben, ha a Szerződés megkötésekor hatályos, a Szerződésre irányadó jogszabályt hatályon kívül helyezik, vagy úgy módosítják, hogy az új rendelkezésektől való eltérésre a Feleknek nincs lehetőségük (kógens rendelkezés), Felek a jelen Szerződés által szabályozott kérdésekben is a hatályon kívül helyezett jogszabály helyébe lépő, vagy módosított jogszabály új előírásait tekintik alkalmazandónak.
	11. A Szerződés 6 eredeti példányban, egymással mindenben megegyező tartalommal készült, melyből 3 példány a Társaságot, 3 példány az Önkormányzatot illeti meg.

A Felek a jelen Szerződést elolvasás és közös értelmezés után, mint akaratukkal mindenben megegyezőt jóváhagyólag írják alá, és egyidejűleg minden oldalát kézjegyükkel látják el.

**B u d a p e s t, 2016……………**

Önkormányzat részéről: Társaság részéről:

 **Dr. Láng Zsolt Becsey Péter**

**polgármester ügyvezető**